钦定古今图书集成/理学汇编/文学典/第096卷 > 张琦
## 钦定古今图书集成/理学汇编/文学典/第096卷 > 张琦

按《宁波府志》：“琦字廷珍，更字宋卿。天资颖异，读书一
二过，辄终身不忘。作文有俊才，自丱角入庠校，负其
才气，旁若无人，前辈亦畏惮之。中正统六年乡试，时
犹未冠。及试礼部，连不利，益自奋于学，文气浩瀚，如
峡江春流，不可抵御。时海盐张宁、馀姚魏瀚，嘉兴姚
绶俱有才名，人称浙江四才子。天顺元年始登进士”，
未几，以疾卒。